Ալեքսանդր Ալլեգրով

Ալեքսանդր Գրիգորի Ալլեգրով (իսկական ազգանունը՝ Սարկիսով, , ), օպերետի և կրկեսի խորհրդային դերասան։ Ադրբեջանական ԽՍՀ և ՌԽՖՍՀ (1959) վաստակավոր արտիստ։ Երգչուհի Իրինա Ալլեգրովայի հայրը։

Կենսագրություն 
Ալեքսանդր Ալլեգրովը ծնվել է 1915 թվականի ապրիլի 15-ին Արմավիրում (Ռուսաստանի Դաշնություն, Կրասնոդարի երկրամաս), որոշ տվյալներով՝ Շուշիում (հաստատել է դուստրը՝ Իրինա Ալլեգրովան՝ հարցազրույցներում)։ Հայրը եղել է հաշվապահ-աուդիտոր, մայրը՝ տնային տնտեսուհի։ Ալեքսանդրը եղել է ընտանիքի իններորդ երեխան։ Տասներկու տարեկան հասակում փախել է տանից, աշխատել շրջիկ կրկեսում, բայց նրան գտել ու տուն են վերադարձրել։ Տանից վերջնականապես հեռացել է տասնյոթ տարեկան հասակում։

Մասնագիտական գործունեությունն սկսել է Բաքվի օպերետային թատրոնում։ 1943 թվականին առաջին անգամ նկարահանվել է կինոյում։ 1946 թվականին տեղափոխվել է Դոնի Ռոստով, աշխատել երաժշտական կոմեդիայի թատրոնում, որտեղ էլ հանդիպել է ապագա կնոջը՝ Սերաֆիմա Սոսնովսկայային։ 1961 թվականին թողել է թատրոնը,ընտանիքի հետ տեղափոխվել և աշխատանքի անցել Բաքվի երաժշտական կոմեդիայի թատրոնում։ 1976 թվականին, թողնելով Բաքվի թատրոնը, ընտանիքի հետ տեղափոխվել է Մոսկվա<ref>{{Cite web|url=https://www.ourbaku.com/index.php/%D0%90%D0%BB%D0%BB%D0%B5%D0%B3%D1%80%D0%BE%D0%B2_%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%80_%D0%93%D1%80%D0%B8%D0%B3%D0%BE%D1%80%D1%8C%D0%B5%D0%B2%D0%B8%D1%87_-_%D0%B0%D1%80%D1%82%D0%B8%D1%81%D1%82_%D1%82%D0%B5%D0%B0%D1%82%D1%80%D0%B0_%D0%BC%D1%83%D0%B7%D0%BA%D0%BE%D0%BC%D0%B5%D0%B4%D0%B8%D0%B8|title=Аллегров Александр Григорьевич - артист театра музкомедии — OurBaku|last=|first=։

Մահ 
Մահացել է 1994 թվականի մայիսի 24-ին Մոսկվայում։ Թաղված է Մոսկվայի հայկական գերեզմանատանը։

Պարգևներ 
 ՌԽՖՍՀ վաստակավոր արտիստ, 1959
 Ադրբեջանական ԽՍՀ վաստակավոր արտիստ

Ֆիլմեր 
 «Սուզանավ T-9»՝ Վասիա Բենկո, նավաստի, 1943
 «Ես կպարեմ»՝ պարուսույց, 1962
 «Մարդն ու շղթաները» (կարճամետրաժ), դրվագներում, 1964

Ծանոթագրություններ

Արտաքին հղումներ 

 Կենսագրությունը «Հայազգ» կայքում
 Ալեքսանդր Գրիգորի Ալլեգրով, երաժշտական կոմեդիայի թատրոնի դերասան

Մոսկվայի հայկական գերեզմանատանը թաղվածներ
Խորհրդային դերասաններ
ՌԽՖՍՀ վաստակավոր արտիստներ
Կրկեսի հայ դերասաններ
Ռուսաստանի Դաշնության վաստակավոր արտիստներ